Մարտի 11-ին Հայաստանի 20 համայնքներում ՏԻՄ ընտրություններ էին՝ ավագանու անդամներ, համայնքների ղեկավարներ էին ընտրում։ Բայց եթե անցյալում ՏԻՄ ընտրությունը դառնում էր համապետական նշանակության իրադարձություն, եւ մենք՝ լրագրողներով, դիտորդներով զբաղվում էինք դրանով, հասարակությունն էլ ուշադիր հետեւում էր, թե ով որտեղ ընտրվեց, քանի ձայնով, ապա այժմ դրանք գրեթե աննկատ անցան։ Իշխանություններին հաջողվել է այնքան արժեզրկել ընտրությունների ինստիտուտը, այնքան տաղտկալի ու կանխատեսելի դարձնել այն, որ հանրային ուշադրությունը հավասարվել է զրոյի։